sagorsarker/bangla-wikipedia huggingface dataset:
দক্ষিণ পাহাড়তলী ওয়ার্ড

দক্ষিণ পাহাড়তলী বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
দক্ষিণ পাহাড়তলী ওয়ার্ডের আয়তন ২৪ বর্গ কিলোমিটার।
২০১১ সালের আদমশুমারি অনুযায়ী দক্ষিণ পাহাড়তলী ওয়ার্ডের মোট জনসংখ্যা ২৯,২০৯ জন। এর মধ্যে পুরুষ ১৪,৭৬৩ জন এবং মহিলা ১৪,৪৪৬ জন। মোট পরিবার ৬,১০১টি।
চট্টগ্রাম সিটি কর্পোরেশনের সর্ব-উত্তরে দক্ষিণ পাহাড়তলী ওয়ার্ডের অবস্থান। চট্টগ্রাম শহরের কেন্দ্র থেকে এ ওয়ার্ডের দূরত্ব প্রায় ৭ কিলেমিটার। এর দক্ষিণে চট্টগ্রাম সিটি কর্পোরেশনের ২নং জালালাবাদ ওয়ার্ড; পূর্বে হাটহাজারী উপজেলার চিকনদণ্ডী ইউনিয়ন; উত্তরে হাটহাজারী উপজেলার ফতেপুর ইউনিয়ন এবং পশ্চিমে সীতাকুণ্ড উপজেলার সোনাইছড়ি ইউনিয়ন, ভাটিয়ারী ইউনিয়ন ও সলিমপুর ইউনিয়ন অবস্থিত।
দক্ষিণ পাহাড়তলী ওয়ার্ড চট্টগ্রাম সিটি কর্পোরেশনের আওতাধীন ১নং ওয়ার্ড। এ ওয়ার্ডের প্রশাসনিক কার্যক্রম হাটহাজারী মডেল থানার আওতাধীন এবং এটি ২৮২নং চট্টগ্রাম-৫ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
২০১১ সালের আদমশুমারি অনুযায়ী দক্ষিণ পাহাড়তলী ওয়ার্ডের সাক্ষরতার হার ৬০.১%। এ ওয়ার্ডে ১টি কলেজ, ১টি স্কুল এন্ড কলেজ, ২টি মাদ্রাসা, ৪টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। হাটহাজারী উপজেলার আওতাধীন চট্টগ্রাম সিটি কর্পোরেশনের ১নং দক্ষিণ পাহাড়তলী ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
প্রবর্তক সংঘ

প্রবর্তক সংঘ একটি হিন্দু সামাজিক জাতীয়তাবাদী প্রতিষ্ঠান যার প্রতিষ্ঠাতা স্বাধীনতা সংগ্রামী মতিলাল রায়। ভারতের স্বাধীনতা আন্দোলনের ইতিহাসে প্রবর্তক সংঘ একটি গুরুত্বপূর্ণ স্থান অধিকার করে আছে।
১৯২০ সালে হুগলী জেলার চন্দননগরে মতিলাল রায় প্রবর্তক সংঘ স্থাপন করেন। ফরাসী অধ্যুষিত চন্দননগরে ভারতীয় বিপ্লবীদের অন্যতম আশ্রয়স্থল ছিল প্রবর্তক সংঘ। মতিলাল, ঋষি অরবিন্দ ঘোষ দ্বারা প্রভাবিত ছিলেন। ১৯২৫ সালে তিনি সংঘগুরু ও সংস্থার প্রধান আধ্যাত্মিক ব্যক্তি হয়ে ওঠেন। স্বাধীনতা আন্দোলনের যুগে এই সংঘে বিভিন্ন সময় আশ্রয় নিয়েছেন শতাধিক বিপ্লবী। ১৯২৭ খ্রিষ্টাব্দের মে মাসে রবীন্দ্রনাথ ঠাকুর এই সংঘের প্রার্থনা ঘরের ভিত্তিপ্রস্তর স্থাপন করেছিলেন। সংঘের মুখপত্র প্রবর্তক পত্রিকার সম্পাদনার দায়িত্বে ছিলেন প্রবীন বিপ্লবী ও বোমা বিশারদ মণীন্দ্রনাথ নায়েক
প্রবর্তক সংঘ একটি সামাজিক ও জনকল্যাণকর প্রতিষ্ঠান। দেশবাসীর সামাজিক, আধ্যাত্মিক ও অর্থনৈতিক উন্নয়ন, শিক্ষা প্রদান, পত্রিকা প্রকাশ, কুটীর ও ক্ষুদ্র শিল্প স্থাপন ছিল এই সংঘের কাজ। প্রবর্তক সংঘের একাধিক শাখা প্রতিষ্ঠা ভারতের হয় নানা জায়গায়। ময়মনসিংহ, চট্টগ্রাম, বর্ধমান, অবিভক্ত ২৪ পরগনা, হাওড়া, ফরিদপুর এমনকি বার্মার রেঙ্গুনেও এর শাখা ছিল। চট্টগ্রাম শাখার দায়িত্বে ছিলেন বিপ্লবী মহিমচন্দ্র দাশগুপ্ত। প্রবর্তক ব্যাংক ও ইনসুরেন্স কোম্পানী, পাট কারখানা, খাদি বস্ত্রবয়ন, স্ব নির্ভর প্রকল্প ইত্যাদির সাথে যুক্ত ছিলেন প্রবর্তক সংঘের নেতারা। মন্দির, গ্রন্থাগার, ছাপাখানা, বৃদ্ধাশ্রম, ছাত্রাবাস স্থাপন করা হয় এই সংস্থার নামে। সারা বাংলা জুড়ে ২১ টি শিক্ষা প্রতিষ্ঠান স্থাপন করে প্রবর্তক সংঘ। সংঘের লাভজনক ব্যবসার আয় থেকে এই বিদ্যালয়গুলির ব্যয় বহন হতো। সংস্থার মুখপত্রের নাম ছিল 'প্রবর্তন'।
দেশভাগের পরে প্রবর্তক সংঘের কাজকর্ম হ্রাস পায়। ১৯৫৯ সালে মতিলাল রায়ের মৃত্যুর পর অলাভজনক প্রতিষ্ঠানগুলি বন্ধ হয়ে যায় ও সংঘের কর্মকাণ্ড প্রধান কেন্দ্র চন্দননগর অভিমুখী হয়ে পড়ে। ১৯৬৩ তে সংস্থার ব্যাংক ব্যবসা ইউনাইটেড ইন্ডাস্ট্রিয়াল ব্যাংকের সাথে মিশে কাজ করতে থাকে। ১৯৬৫ সালে জুট কারখানাটি সোহনলাল মিল ও পরে বহুজাতিক সংস্থা অধিগ্রহণ করে। চট্টগ্রাম প্রবর্তক সংঘ বাংলাদেশ মুক্তিযুদ্ধকালে আক্রান্ত হয়। ১৯৭১ সালে সংঘের সকল কর্মকর্তাকে হত্যা করা হয়। এসব ঘটনায় প্রবর্তক সংঘের কার্যকলাপ ব্যাপকভাবে ক্ষতিগ্রস্ত হয়ে পড়ে। সংঘের প্রতিষ্ঠিত প্রেস, ব্যাংক, কুটির শিল্প, কৃষি প্রকল্প, ট্রেনিং সেন্টার, চিকিৎসা কেন্দ্র, আবাসন প্রকল্পসহ অসংখ্য প্রতিষ্ঠান প্রায় বিলুপ্ত হয়ে গিয়েছিল।
ইতালির বিশ্ব ঐতিহ্যবাহী স্থানের তালিকা

জাতিসংঘ শিক্ষা, বিজ্ঞান ও সংস্কৃতি সংস্থা (ইউনেস্কো) বিশ্ব ঐতিহ্যবাহী স্থান হচ্ছে ইউনেস্কো বিশ্ব ঐতিহ্যবাহী স্থানের বর্ণনা অনুযায়ী সাংস্কৃতিক বা প্রাকৃতিক ঐতিহ্য গুরুত্বপূর্ণ স্থান যা ১৯৭২ সালে প্রতিষ্ঠিত হয়েছে। ইতালি জুন ২৩, ১৯৭৮ সালে এই অধিবেশন অনুমোদন করে যার ফলে সেই দেশের ঐতিহ্যবাহী স্থানগুলি এই তালিকায় অন্তর্ভুক্ত হয়।< ২০১৯ সালের তালিকা অনুসারে ইতালি ও চীনের ৫৫টি স্থান এই তালিকার অন্তর্ভুক্ত হয়েছে, যা বিশ্বে সব থেকে বেশি। এছাড়া ৪১টি স্থান বিশ্ব ঐতিহ্যবাহী স্থানের পদপ্রার্থীর তালিকায় যোগ হওয়ার জন্য অপেক্ষায় রয়েছে।
১৯৭৯ সালে ২৩শে জুন, শুক্রবার মিশরের কায়রো এবং লুক্সরে অবস্থিত বিশ্ব ঐতিহ্য কমিটির তৃতীয় অধিবেশনে প্রথম বার ইতালি নাম তালিকাভুক্ত করা হয়েছিল। সেই অধিবেশনে ইতালির "ভালকামোনিকার পাথর চিত্র" প্রথম তালিকাভুক্ত করা হয়।
১৯৯০ এর দশকে মোট ২৫টি ইতালিয়ান স্থানের তালিকাভুক্ত হয়েছিল, যার মধ্যে ১৯৯৭ সালে নেপলসে অনুষ্ঠিত ২১তম অধিবেশনে ১০টি স্থান যুক্ত হয়েছিল। ইতালি চারবার বিশ্ব ঐতিহ্য কমিটির সদস্য হিসাবে দায়িত্ব পালন করেছে, বিশেষত, ১৯৭৮–১৯৮৫ (8 বছর), ১৯৮৭–১৯৯৩ (৭ বছর), ১৯৯৩–১৯৯৯ (৭ বছর) এবং ১৯৯৯–২০০১ (৩ বছর)।
ইতালির ৫৫টি বিশ্ব ঐতিহ্যবাহী স্থানের মধ্যে পাঁচটি অন্য দেশের সাথে ভাগ করে নেওয়া হয়েছেঃ সুইজারল্যান্ডের সাথে "মোন্তে সান জোরজো" এবং "আলবুলা/বার্নিনা প্রাকৃতিক দৃশ্যতে রিশেন রেলপথ"; ভ্যাটিকানের সাথে "রোমের ঐতিহাসিক কেন্দ্র"; অস্ট্রিয়া, ফ্রান্স, জার্মানি, স্লোভেনিয়া ও সুইজারল্যান্ডের সাথে আল্পসের চারপাশে প্রাগৈতিহাসিক স্তূপের বাসস্থান; ক্রোয়েশিয়া এবং মন্টিনিগ্রোর সাথে । ইতালিতে পাঁচটি প্রাকৃতিক এবং ৫০টি সংস্কৃতি বিশ্ব ঐতিহ্যবাহী স্থান রয়েছে। এ কারণে, ইতালি বিশ্বের বৃহত্তম "সংস্কৃতি" বিশ্ব ঐতিহ্যবাহী স্থান রয়েছে।
যোবায়দা হান্নান

যোবায়দা হান্নান (জন্মঃ ১৪ নভেম্বর, ১৯৪৫ – মৃত্যুঃ ২২ নভেম্বর, ২০১১) ছিলেন একজন বাংলাদেশী বরেণ্য চিকিৎসক ও সমাজসেবী। বিভিন্ন সামাজিক কর্মকাণ্ডে অবদানের জন্য বাংলাদেশ সরকার ২০০৪ সালে তাকে একুশে পদকে ভূষিত করে।
যোবায়দা তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার মিরসরাই উপজেলায় এক সম্ভ্রান্ত মুসলমান পরিবারে জন্মগ্রহণ করেন। তার পিতা মাহফুজুল হক ছিলেন তৎকালীন পাকিস্তান সরকারের কেন্দ্রীয় স্বাস্থ্য পরিবার পরিকল্পনা ও সমাজকল্যাণমন্ত্রী। ডাঃ ওয়ালী উল্লাহের সাথে বিবাহ বন্ধনে আবদ্ধ হওয়ার পর তিনি কুমিল্লা জেলার নাঙ্গলকোট উপজেলায় আশারকোটা গ্রামে বসবাস শুরু করেন।
যোবায়দা কুমিল্লা জেলার নাঙ্গলকোট উপজেলায় আশারকোটা গ্রামকে স্ব-নির্ভর এলাকা করতে ভূমিকা পালন করেন। তিনি সেখানে ১৯৮৪ সালে ডা. যোবায়দা হান্নান উচ্চ বালিকা বিদ্যালয়, ১৯৮৫ সালে ডা. যোবায়দা হান্নান মহিলা কলেজ, এবং ১৯৯০ সালে ডা. যোবায়দা হান্নান প্রাথমিক বিদ্যালয় প্রতিষ্ঠা করেন। তিনি বাংলাদেশ জাতীয় অন্ধ কল্যাণ সমিতির কুমিল্লা ইউনিটের সাধারণ সম্পাদক এবং শিশু চক্ষু ফাউন্ডেশনের সভাপতির দায়িত্ব পালন করেন।
যোবায়দা হান্নান ২০১১ সালের ২২ নভেম্বর ঢাকায় মৃত্যুবরণ করেন।
অর্ক মিডিয়া ওয়ার্কস

অর্কা মিডিয়া ওয়ার্কস হল হায়দ্রাবাদ ভিত্তিক ভারতীয় চলচ্চিত্র প্রযোজনা সংস্থা। এটি প্রতিষ্ঠিত করে শবু য়ারলাগাডা, তিনি বিখ্যাত পরিচালক কে. রাঘবেন্দ্র রাও এর জামাই ২০০১ সালে। 
এই প্রযোজনা সংস্থাটি ২০১০ সালে ভেদম ও মর্যাদা রামান্না চলচ্চিত্র প্রযোজনা করেছে যা পুরষ্কিত হয়েছে।
সংস্থাটি প্রযোজনা করেছে বহুবলী সিরিজের দুটি ছবিতেই।
বিশুদ্ধানন্দ মহাথের

বিশুদ্ধানন্দ মহাথের (২৩ ফেব্রুয়ারি, ১৯০৯ - ২ মার্চ, ১৯৯৪) ছিলেন একজন বৌদ্ধ ধর্মীয় পণ্ডিত ও সমাজসেবী। তিনি বাংলাদেশ সরকার ধর্ম বিষয়ক মন্ত্রণালয়ের বৌদ্ধ ধর্মীয় কল্যাণ ট্রাস্ট্রের ভাইস চেয়ারম্যান পদে নিযুক্ত ছিলেন। সমাজসেবায় অবদানের জন্য বাংলাদেশ সরকার তাঁকে ২০০৫ সালে মরণোত্তর একুশে পদকে ভূষিত করে।
বিশুদ্ধানন্দ ১৯০৯ সালের ২৩ ফেব্রুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রামের রাউজান উপজেলার হোয়ারাপাড়া গ্রামে জন্মগ্রহণ করেন। তাঁর পিতার নাম কর্মধন বড়ুয়া এবং মাতার নাম চিন্তাবতী বড়ুয়া। তাঁর পিতার দেওয়া নাম ছিল শশাঙ্ক বড়ুয়া। স্থানীয় নোয়াপাড়া উচ্চ বিদ্যালয়ে তাঁর শিক্ষাজীবন শুরু হয় এবং পরে মহামুনি এ্যাংলো পালি বিদ্যালয়ে পড়াশুনা করেন। ১৯২১ সালে তিনি অসহযোগ আন্দোলনে যোগ দেন। তিনি ১৯২৫ সালে শ্রামণ্যধর্মে দীক্ষিত হলে তার নাম রাখা হয় বিশুদ্ধানন্দ। শ্রামণ্যধর্মে দীক্ষিত হওয়ার পর তিনি বাংলা ভিক্ষু সংঘের প্রতিনিধি হিসেবে সর্বভারতীয় বৌদ্ধ সম্মেলনে যোগদান করেন এবং কলকাতায় অনুষ্ঠিত সর্বভারতীয় কংগ্রেসের অধিবেশনে যোগদানের মাধ্যমে তিনি যতীন্দ্রমোহন সেনগুপ্ত ও নেতাজী সুভাষচন্দ্র বসুর সান্নিধ্য লাভ করেন।
১৯৩০ সালে তাঁর গুরু সংঘনায়ক অগ্রসার মহাস্থবিরের কাছে উপসম্পদা গ্রহণ করেন। বৌদ্ধধর্মে উচ্চশিক্ষা লাভের জন্য তিনি ১৯৩৪ সালে শ্রীলঙ্কায় যান এবং সেখানে বিদ্যালঙ্কার বিশ্ববিদ্যালয়ে ভর্তি হন। তিন বছর পড়াশুনার পর ১৯৩৭ সালে তিনি সেখান থেকে 'শ্রী সদ্ধর্মভাবক' অভিধা অর্জন করেন।
শ্রীলঙ্কা থেকে পড়াশুনা করে দেশে ফিরে তিনি বিভিন্ন সামাজিক, সাংস্কৃতিক, ধর্মীয় ও শিক্ষামূলক কাজে জড়িয়ে পড়েন। তিনি দেশে শিক্ষা বিস্তারে কয়েকটি বিহার ও পালি কলেজ প্রতিষ্ঠা করেন।
১৯৪৩ সালের দুর্ভিক্ষকালীন বিশুদ্ধানন্দ আর্তমানবতার সেবায় বেনীমাধব বড়ুয়া, মনিরুজ্জামান ইসলামাবাদী এবং অন্যান্য নেতৃবৃন্দের সহায়তায় ত্রাণ কমিটি গঠন করেন। পরে দরিদ্র বৌদ্ধদের কল্যাণে হোয়ারাপাড়া গ্রামের সুদর্শন বিহারে 'অগ্রসার অনাথালয়' প্রতিষ্ঠা করেন। যা বর্তমানে অগ্রসার মহাবিদ্যালয় নামে পরিচিত। ১৯৪৪ সালে জনকল্যাণের জন্য 'অগ্রসার স্মৃতি সমিতি' প্রতিষ্ঠা করেন। ১৯৪৯ সালে তিনি বৌদ্ধ ধর্ম প্রচার ও প্রসারের লক্ষ্যে শিলক বৌদ্ধ সম্মেলনে 'পূর্ব পাকিস্তান বৌদ্ধ কৃষ্টি প্রচার সংঘ' প্রতিষ্ঠা করেন, যা বর্তমান 'বাংলাদেশ বৌদ্ধ কৃষ্টি প্রচার সংঘ' নামে পরিচিত। তিনি সংঘটির প্রতিষ্ঠাতা সভাপতি নির্বাচিত হন।
ট‌ংকাবতী নদী

টংকাবতী বাংলাদেশের একটি উপনদী বা খাল। যার উৎপত্তি বান্দরবানের চিম্বুক-থানচির মধ্যবর্তী পাহাড়ি অঞ্চল যা সুয়ালক ইউনিয়নের দক্ষিণে, বোয়াংছড়ি উপজেলার তারাছা ইউনিয়নের পশ্চিমে এবং রুমা উপজেলার সরই ইউনিয়নের উত্তরে পাহাড়ের পাদদেশে প্রবাহিত শাখা নদী বা খাল থেকে সৃষ্টি হয়ে চট্টগ্রাম জেলার লোহাগাড়া থানার চরম্বা ইউনিয়ন, পদুুুুয়া ইউনিয়নের পাশ ধরে আমিরাবাদ ইউনিয়নের মাঝখানে প্রবাহিত হয়ে সাতকানিয়া থানার গারাংগিয়ায় ডলু নদীতে মিশে যায় এবং এর কিছুদূরে সাতকানিয়া খোদারহাটের পাশ দিয়ে সাঙ্গুু নদীতে মিলিত হয়েছে। বর্ষা মৌসুমে টংকাবতী দিয়ে পাহাড়ী ঢলের কারণে দুপাশের ফসলি জমি কাদাপলি ধারা প্লাবিত হওয়ায়, এখানে বারোমাসই শাক-সবজি ও ধান চাষের বাম্পার ফলন হয়। এবং বৈচিত্র্যময় স্বাদের জন্য টংকাবতী চরের শাক, মরিচ, বেগুন, মুলা ও অন্যান্য সবজির সমগ্র চট্টগ্রামে ব্যাপক সুনাম ও চাহিদা রয়েছে। তাই কৃষিখাতে এক সম্ভাবনা কথা মাথায় রেখে নির্মাণ করা হয়েছে একটি রাবার ড্যাম, যার সুবাদে প্রতিনিয়ত খাদ্যশস্যের বিশাল যোগান দিয়ে যাচ্ছে টংকাবতী। সেজন্য এখানের শতকরা প্রায় ৩০% মানুষ কৃষি নির্ভর হলেও দিনে দিনে তা বাড়ছে এবং অনাবাদি জমিও আবাদযোগ্য করতে সক্ষম হচ্ছে। দীর্ঘকাল ধরে এই নদী এখানকার মানুষের সুখ-দুঃখ আনন্দ বেদনার স্বাক্ষী ও সাথী হওয়ার পাশাপাশি প্রকৃতির সৌন্দর্য হীরার মূল্যে খচিত করেছে। শীতের মৌসুমে নদীর দুই তীরে বাহারি সবজির চাষ, বিস্তীর্ণ বালুচরে একপাশে বাদামের চাষ আরেকপাশে শিশু কিশোরদের খেলার মাঠ, নদীর তীর ঘেঁষে বহুকাল ধরে ঠাঁই নেয়া ছোট ছোট গ্রামের মানুষগুলো ঘরবাড়ির যাবতীয় ধোয়া মোছার কাজ থেকে শুরু করে পাহাড় থেকে বাঁশ, কাঠের অন্যতম যোগাযোগ মাধ্যম এই টংকাবতী নদী। পর্যটনের সম্ভবনাময় নান্দনিক নৈসর্গিক সৌন্দর্যের এক আসন পেতে বসে আছে বলেই নদীর বিভিন্ন স্পটে দূরদূরান্ত থেকে ছুটে আসে মানুষ একটু নির্মল বাতাস ও প্রাণ জুড়াতে। তাছাড়া টংকাবতীর সোনালি বালু পাকা বা বহুতল ভবনের অন্যতম কাঁচামাল হওয়ার কারণেই দিনে দিনে খালি করে ফেলায় এর সৌন্দর্য হারাচ্ছে।
এ নদীর দৈর্ঘ্য প্রায় ৫০ কি.মি এবং গড় প্রস্থ প্রায় ৪০ মিটার।
প্রহার (চলচ্চিত্র)

প্রহার () ১৯৯১ সালের একটি বলিউড নির্মিত হিন্দি সামাজিক ও অ্যাকশনধর্মী চলচ্চিত্র। এই ছবির মুখ্য অভিনেতা ও পরিচালক ছিলেন অভিনেতা নানা পাটেকর।
পিটার ডি'সুজা ভারতীয় সেনার কমান্ডো প্রশিক্ষণের জন্যে নির্বাচিত হয় কিন্তু সে যেতে চাইলে তার প্রেমিকা শার্লি বাধাদান করতে থাকে। এই প্রশিক্ষণ বিপজ্জনক ও অত্যন্ত কঠিন। পারিবারিক বন্ধু ও প্রতিবেশিনী কিরনের পরামর্শে অবশ্য পিটারের পিতা তাকে যেতে অনুমতি দেন। প্রশিক্ষণ শিবিরের শিক্ষক কমান্ডো মেজর পরমজিৎ চৌহান ভীষন কঠোর চরিত্রের মানুষ। তার ট্রেনিং সমস্ত শিক্ষার্থীর কাছে আতংকের বিষয়। নানা অসুবিধার ভেতর দিয়ে শিক্ষা সম্পূর্ণ হলে একটি অভিযানে ডাক পড়ে পিটারদের। একদল শিশু ও শিক্ষিকা অপহরণকারী সন্ত্রাসবাদীদের পরাস্ত করে পিটার ও তার সাথীরা। এই অভিযানে নেতৃত্ব দেন মেজর চৌহান। পিটার আহত হয় ও তার দুই পা অপারেশন করে বাদ দিতে হয়। সে সাহসিকতাপূর্ণ কাজের পুরস্কার নিয়ে বাড়ি ফিরে আসে। শার্লিকে বিয়ে করতে মনস্থির করে। কিন্তু মেজর চৌহানের ট্রেনিং তার জীবনে বড় ছাপ ফেলে দিয়েছিল। তার এলাকায় তোলাবাজ, গুন্ডা দের দাপটে সাধারণ মানুষ তটস্থ কিন্তু প্রতিবাদের সাহস কারো নেই। পিটার প্রতিবন্ধী হলেও নির্ভীক, অন্যায়ের প্রতিবাদ করতে চায়। ফলত তাকে অসহায় অবস্থায় ফেলে দুষ্কৃতীরা হত্যা করে। মেজর চৌহান পিটারের নিমন্ত্রণ পেয়ে এসে শোনেন সে মারা গেছে। কিরনের কাছ থেকে পুরো ঘটনা জানতে পারেন মেজর। পিটারকে প্রকাশ্যে তাকে হত্যা করা হলেও কেউ সাক্ষ্য দিতে রাজী হয়না। নাগরিক সমাজের বিরাট অংশ ভীতু এবং দুর্নীতিতে পরিপূর্ণ, পুলিশ নির্বিকার, যুবসমাজ নেশায় আসক্ত, প্রতিবাদ করার মেরুদণ্ড নেই। এমনকি পিটারের পিতাও চান ছেলের হত্যাকারীদের সাথে সমঝোতা করে টিকে থাকতে। কিরনের বাড়িতে আশ্রয় নেন মেজর চৌহান এবং তার ও কিরনের ওপর দুষ্কৃতীরা প্রায়ই হামলা চালাতে থাকে। একদিন রাত্রে পিটারের হত্যাকারী পাঁচজন তাকে খুন কর‍তে এলে মেজর চৌহান তাদের সাথে খালি হাতে লড়াই করেন। কমান্ডো প্রশিক্ষক চৌহানের সাথে ভয়াবহ খন্ডযুদ্ধে পাঁচজনই মারা যায়। মেজর নিজেও আহত হন। আদালতে মেজর তুলে ধরেন নিজের বক্তব্য, সমাজের ঘুনধরা অবস্থার কথা। আদালত মনে করে সমাজের দুর্নীতি মেজরকে মানসিকভাবে বিপর্যস্ত করেছে। তাকে মানসিক হাসপাতালে পাঠানো হয়। তাকে সেখানে দেখতে আসে কিরন ও তার ছেলে চিকু।
জালালাবাদ ওয়ার্ড

জালালাবাদ বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
জালালাবাদ ওয়ার্ডের আয়তন ৬.৪৮ বর্গ কিলোমিটার।
২০১১ সালের আদমশুমারি অনুযায়ী জালালাবাদ ওয়ার্ডের মোট জনসংখ্যা ১,০৩,৩১৪ জন। এর মধ্যে পুরুষ ৫৩,৬২০ জন এবং মহিলা ৪৯,৬৯৪ জন। মোট পরিবার ২৪,৭০৩টি।
চট্টগ্রাম সিটি কর্পোরেশনের উত্তরাংশে জালালাবাদ ওয়ার্ডের অবস্থান। এর উত্তরে চট্টগ্রাম সিটি কর্পোরেশনের ১নং দক্ষিণ পাহাড়তলী ওয়ার্ড ও হাটহাজারী উপজেলার চিকনদণ্ডী ইউনিয়ন; পূর্বে হাটহাজারী উপজেলার শিকারপুর ইউনিয়ন, চট্টগ্রাম সিটি কর্পোরেশনের ৩নং পাঁচলাইশ ওয়ার্ড ও ৭নং পশ্চিম ষোলশহর ওয়ার্ড; দক্ষিণে চট্টগ্রাম সিটি কর্পোরেশনের ৩নং পাঁচলাইশ ওয়ার্ড ও ৮নং শুলকবহর ওয়ার্ড এবং পশ্চিমে চট্টগ্রাম সিটি কর্পোরেশনের ৯নং উত্তর পাহাড়তলী ওয়ার্ড ও সীতাকুণ্ড উপজেলার সলিমপুর ইউনিয়ন অবস্থিত।
জালালাবাদ ওয়ার্ড চট্টগ্রাম সিটি কর্পোরেশনের আওতাধীন ২নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের বায়েজিদ বোস্তামী থানার আওতাধীন এবং ২৮২নং চট্টগ্রাম-৫ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
২০১১ সালের আদমশুমারি অনুযায়ী জালালাবাদ ওয়ার্ডের সাক্ষরতার হার ৬৭.৩%। এ ওয়ার্ডে ১টি বিশ্ববিদ্যালয়, ১টি মেডিকেল কলেজ, ২টি কলেজ, ৩টি মাদ্রাসা, ১টি স্কুল এন্ড কলেজ, ৫টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৪টি প্রাথমিক বিদ্যালয় রয়েছে।
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ২নং জালালাবাদ ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
নিউ ম্যাঙ্গালোর বন্দর

নিউ ম্যাঙ্গালোর বন্দর হল একটি গভীর জলের সমুদ্র বন্দর।বন্দরটি কর্ণাটক রাজ্যের ম্যাঙ্গালোর শহরের পানাম্বুরে অবস্থিত। এই বন্দরটি ভারতের পশ্চিম উপকূলের সবচেয়ে গভীরতা সম্পর্ন বন্দর। এটি কর্ণাটকের একমাত্র বৃহত্তর সমুদ্র বন্দর এবং ভারতের মধ্যে সপ্তম বৃহত্ত সমুদ্র বন্দর। এই বন্দরটি পরিচালনা করে নিউ ম্যাঙ্গালোর বন্দর কর্তৃপক্ষ।
বন্দরটি ভারতের পশ্চিউপকূলে আরব সাগ রের তীরে অবস্থিত। এই বন্দর মুর্মাগাঁও বন্দর থেকে ৩১০ কিমি দক্ষিণে ও কোচি বন্দর থেকে ৩৫৪ কিমি উত্তরে দূরে অবস্থিত।
এই বন্দরটির নির্মাণ শুরু হয় ১৯৬২ সালে ।১৯৭৪ সালে ৪ মে বন্দরটির উদ্বোধন করেন প্রাক্তন প্রধানমন্ত্রী ইন্দিরা গান্ধী।
বন্দরটি জাতীয় সড়ক ৬৬ -এর সঙ্গে যুক্ত।এই বন্দরের সবচেয়ে কাছের স্টেশন হল থুকুর এবং যাত্রী বাহি স্টেশন হল সুরাটকাল। এটি বন্দর থেকে ৬ কিমি দূরে অবস্থিত।
এই বন্দরটি কর্ণাটক ও কেরালা রাজ্যের পন্য পরিপহন করে। বন্দরটির দ্বারা লৌহ আকরিক, ম্যাঙ্গানিজ, গ্রানাইট প্রভৃতি রপ্তানি করা হয়।
এই বন্দরের দ্বারা খনিজ তেল, পেট্রোলিয়াম দ্রব্য, তরল অ্যামোনিয়াম, ফসফরিক অ্যাসিড প্রভৃতি আমদানি করা হয়।
এই বন্দরটি ২০১৪ সালে সবুজ বন্দর হিসাবে পরিবেশ বিভাগে পুরষ্কিত হয়েছে।
আবু শারাফ হিজবুল কাদের সাদেক

আবু শারাফ হিজবুল কাদের সাদেক (এ এস এইচ কে সাদেক নামে পরিচিত, জন্মঃ ৩০ এপ্রিল, ১৯৩৪ - ৯ সেপ্টেম্বর, ২০০৭) ছিলেন একজন বাংলাদেশী সরকারি আমলা ও রাজনীতিবিদ। তিনি বাংলাদেশ সরকারের শিক্ষা মন্ত্রণালয়ের মাননীয় মন্ত্রী ছিলেন। একুশে ফেব্রুয়ারিকে আন্তর্জাতিক মাতৃভাষা দিবস এবং সুন্দরবনকে বিশ্ব ঐতিহ্যের স্বীকৃতি প্রদানের জন্য তিনি কাজ করেছেন এবং সফল হয়েছেন। এই কাজ এবং শিক্ষা বিস্তারে অবদানের জন্য বাংলাদেশ সরকার তাকে ২০১০ সালে মরণোত্তর একুশে পদকে ভূষিত করে।
সাদেক ১৯৩৪ সালের ৩০ এপ্রিল তৎকালীন ব্রিটিশ ভারতের বেঙ্গল প্রেসিডেন্সি (বর্তমান বাংলাদেশ) যশোরের কেশবপুর উপজেলার বড়েঙ্গা গ্রামে জন্মগ্রহণ করেন। তার পিতা ইয়াহিয়া সাদেক ছিলেন বাংলা সরকারের যুগ্ম কমিশনার। সাদেক ১৯৪৯ সালে ম্যাট্রিকুলেশন, ১৯৫১ সালে ইন্টারমিডিয়েট, ১৯৫৪ সালে অর্থনীতিতে স্নাতক (সম্মান) পাস করেন। তিনি ১৯৫৫ সালে কলকাতা বিশ্ববিদ্যালয় থেকে অর্থনীতি বিষয়ে এম.এ পাস করেন। তিনি ১৯৫৭ সালে যুক্তরাজ্যের ক্যামব্রিজ বিশ্ববিদ্যালয় অধীনস্থ কুইন্স কলেজ থেকে অর্থনীতি ও শাসনতন্ত্র বিষয়ে এবং ১৯৬৩ সালে যুক্তরাষ্ট্রের ম্যাসাচুসেটসের উইলিয়াম কলেজে অর্থনীতি বিষয়ে পড়াশুনা করেন।
সাদেক ১৯৫৬ সালে সিভিল সার্ভিস অব পাকিস্তান (সিএসপি) ক্যাডারে যোগ দেন। এ সময় তিনি পাকিস্তান ইনস্টিটিউট অব ডেভেলপমেন্ট ইকোনমিক্সে প্রশিক্ষণ গ্রহণ করেন।
১৯৫৯ থেকে ১৯৬১ সাল পর্যন্ত তিনি নীলফামারী ও নারায়ণগঞ্জে মহকুমা প্রশাসকের দায়িত্ব পালন করেন। ১৯৬৬ থেকে ৬৭ সাল পর্যন্ত তিনি কুমিল্লার জেলা প্রশাসক এবং ১৯৬৯-৭০ সালে পূর্ব পাকিস্তানের গভর্নরের সচিব পদে নিযুক্ত হন। বাংলাদেশ স্বাধীন হওয়ার পর তিনি প্রধানমন্ত্রী তাজউদ্দিন আহমদের সচিব এবং ১৯৭২ সালে রাষ্ট্রপতির মূখ্য সচিব ছিলেন। সরকারি চাকুরি জীবনে তিনি শিল্প মন্ত্রণালয়ের সচিব (জুন থেকে ডিসেম্বর ১৯৭২), গৃহায়ণ ও গণপূর্ত মন্ত্রণালয়ের সচিব (১৩ ফেব্রুয়ারি থেকে ৫ নভেম্বর ১৯৮৩), প্রতিরক্ষা মন্ত্রণালয়ের সচিব (১ নভেম্বর ১৯৮৩ থেকে ২ মে ১৯৮৫), ন্যাশনাল ইনস্টিটিউট অব পাবলিক অ্যাডমিনিস্ট্রেশন (নিপা)-এর পরিচালক, শিক্ষা মন্ত্রণালয়ের সচিব, পেট্রোলিয়াম ও খনিজ সম্পদ মন্ত্রণালয়ের সচিব হিসেবে নিযুক্ত ছিলেন। তিনি জাতিসংঘে ইউনিডোর প্রশাসনিক বিশেষজ্ঞ এবং আঞ্চলিক শিল্প উপদেষ্টা হিসেবে ১৯৭৪-১৯৭৮ সালে কুয়ালালামপুরে, ১৯৮৫-১৯৯০ সালে ব্যাংককে বাংলাদেশের প্রতিনিধিত্ব করেন। তিনি ১৯৮৮ সালে স্বেচ্ছায় চাকরি থেকে অবসর গ্রহণ করেন।
অবসর গ্রহণের পর ১৯৯২ সাল থেকে সাদেক আওয়ামী লীগের রাজনীতির সাথে সক্রিয় হন। ১৯৯৬ সালে সপ্তম জাতীয় সংসদ নির্বাচনে তিনি আওয়ামী লীগের প্রার্থী হিসেবে যশোর-৬ (কেশবপুর) আসন থেকে জাতীয় সংসদ সদস্য নির্বাচিত হন। ১৯৯৬ সালের ২৩ জুন মন্ত্রীপরিষদের সদস্য হিসেবে শপথ নেন এবং শিক্ষা মন্ত্রণালয়, প্রাথমিক ও গণশিক্ষা বিভাগ এবং বিজ্ঞান ও প্রযুক্তি মন্ত্রণালয়ের দায়িত্ব লাভ করেন। তিনি শিক্ষামন্ত্রী থাকাকালীন বিভিন্ন পরীক্ষার ফলাফলে গ্রেডিং পদ্ধতি চালু হয়। তিনি ২০০১ সালে অষ্টম জাতীয় সংসদ নির্বাচনে দ্বিতীয়বারের মত যশোর-৬ আসন থেকে সংসদ সদস্য নির্বাচিত হন। এ সময় তিনি সরকারি হিসাব এবং প্রতিরক্ষা মন্ত্রণালয় সম্পর্কিত স্থায়ী কমিটির সদস্য ছিলেন।
সাদেক ২০০৭ সালের ৯ সেপ্টেম্বর মৃত্যুবরণ করেন।
পানাম্বুর

পাধাম্বুর (Tulu, কান্নাডা, কঙ্কণী: ಪಣಂಬೂರು) হল একটি বিখ্যাত পর্যটন কেন্দ্র ও শিল্পাঞ্চল। পানাম্বুরে রয়েছে কর্ণাটকের একমাত্র বৃহত্ত সমুদ্র বন্দর নিউ ম্যাঙ্গালোর বন্দর। এটি অবস্থিত ম্যাঙ্গালোর-এর দক্ষিণা কর্ণাটক (পরিচত দক্ষিণ কান্নাড়া) জেলা, কর্ণাটক রাজ্যে। পানাম্বুর গুরুপুরা নদীর উত্তরের আরব সাগরএর তীরে অবস্থিত। টুলু ভাষায় পানাম্বুর শব্দের অর্থ হল বহু গ্রাম। "পানাম" শ্বের অর্থ "বহু" এবং "উর" শব্দের অর্থ এলাকা বা "গ্রাম"।
পানাম্বুর সৈকত দূরে অবস্থিত ম্যাঙ্গালোর এবং বন্দর থেকে। এটি কর্ণাটক উপকূলের সবচেয়ে বিখ্যাত সমুদ্র সৈকত এবং এখান কার যোগাযোগ ব্যবস্থা খুব ভালো। এই সৈকতে ছোট বোড চালোনোর ব্যবস্থা আাছে।এখানে সৈকত অনুষ্ঠান হয়।.
নন্দনেশ্বরা মন্দির রয়েছে পানাম্বুরে। সমুদ্রবন্দরটি সুরাথকাল রেল স্টেশনের কাছেই অবস্থিত। the মুম্বই-ম্যাঙ্গালোর রেল পথের অন্তর্গত।
বহু ছোটো, মাঝারি ও বৃহত্ত শিল্প কারখানা পানাম্বুরে অবস্থিত। এর মধ্যে ম্যাঙ্গালোর কেমিক্যাল ও ফ্যার্টিলাইজার্স এবং কুদ্রেমুখ আয়রন ওর কোম্পানি লিমিটেট উল্লেখযোগ্য।
নিউ ম্যাঙ্গালোর বন্দর কর্ণাটক রাজ্যের ম্যাঙ্গালোর শহরের পানাম্বুরে অবস্থিত।, এই বন্দরটি ভারতের পশ্চিম উপকূলের সবচেয়ে গভীরতা সম্পর্ন বন্দর।. এটি কর্ণাটকের একমাত্র বৃহত্ত সমুদ্র বন্দর এবং ভারতের মধ্যে সপ্তম বৃহত্ত সমুদ্র বন্দর। এই বন্দরটি পরিচালনা করে নিউ ম্যাঙ্গালোর বন্দর কর্তৃপক্ষ।
শুদ্ধানন্দ মহাথের

সংঘনায়ক শুদ্ধানন্দ মহাথের (১৫ জানুয়ারি, ১৯৩৩ - ৩ মার্চ ২০২০) ছিলেন একজন বাংলাদেশী বৌদ্ধ ভিক্ষু ও বৌদ্ধ ধর্মীয় পণ্ডিত। তিনি মৃত্যুর আগ পর্যন্ত বাংলাদেশ বৌদ্ধ কৃষ্টি প্রচার সংঘের সভাপতি এবং বিশ্ব বৌদ্ধ ভ্রাতৃত্ব সংঘের সহ-সভাপতি ছিলেন। সমাজসেবায় অবদানের জন্য বাংলাদেশ সরকার ২০১২ সালে তাকে একুশে পদকে ভূষিত করে।
শুদ্ধানন্দ ১৯৩৩ সালে ১৫ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রামের রাঙ্গুনিয়া উপজেলার উত্তর পদুয়ায় এক সম্ভ্রান্ত বৌদ্ধ পরিবারে জন্মগ্রহণ করেন। তার পিতার নাম বংঘ চন্দ্র বড়ুয়া এবং মাতার নাম রেবতী বালা বড়ুয়া। শুদ্ধানন্দ বিশুদ্ধানন্দ মহাথের এর একজন অন্যতম শিষ্য।
তিনি ২০২০ এর ৩ মার্চ রাজধানীর ল্যাবএইড হাসপাতালে চিকিৎসাধীন অবস্থায় শেষ নিঃশ্বাস ত্যাগ করেন।
জেরারডাস মারকেটর

জেরারডাস মারকেটর (; ৫ মার্চ ১৫১২ - ২ ডিসেম্বর ১৫৯৪) ছিলেন একজন জার্মান-নেদারল্যান্ডিশ ভূগোলবিদ, মানচিত্রাঙ্কনবিদ ও জ্যোতির্বিদ। তার অঙ্কিত মানচিত্র অভিক্ষেপ পদ্ধতিটি বিশ্বব্যাপী বহুলভাবে প্রচলিত; এটি "মারকেটরের অভিক্ষেপ" নামে পরিচিত।
মারকেটর ছিলেন গ্লোব এবং বৈজ্ঞানিক যন্ত্রের একজন উল্লেখযোগ্য নির্মাতা। এছাড়াও, ধর্মতত্ত্ব, দর্শন, ইতিহাস, গণিত এবং ভূ-ম্যাগনেটিজম-এ তাঁর আগ্রহ ছিল। তিনি একজন দক্ষ খোদাইকারী এবং ক্যালিগ্রাফিও ছিলেন। সেই যুগের অন্যান্য মহান পণ্ডিতদের থেকে ভিন্ন, তিনি খুব কম ভ্রমণ করেছিলেন এবং ভূগোল সম্পর্কে তাঁর জ্ঞান এসেছিল তাঁর হাজার হাজারেরও বেশি বই এবং মানচিত্রের লাইব্রেরি থেকে, তাঁর দর্শনার্থীদের কাছ থেকে এবং অন্যান্য পণ্ডিত, রাষ্ট্রনায়ক, ভ্রমণকারী, বণিক এবং নাবিকদের সাথে তাঁর বিশাল চিঠিপত্র (ছয়টি ভাষায়) থেকে। মারকেটরের প্রাথমিক মানচিত্রগুলি বৃহৎ আকারে ছিল যা দেয়ালে লাগানোর জন্য উপযুক্ত ছিল কিন্তু তার জীবনের দ্বিতীয়ার্ধে, তিনি ১৫৯৫ সালের তার মানচিত্রাবলী (অ্যাটলাস)-এ আবদ্ধ করার জন্য উপযুক্ত একটি ছোট আকারে ১০০টিরও বেশি নতুন আঞ্চলিক মানচিত্র তৈরি করেছিলেন। মানচিত্রের একটি বইয়ের উল্লেখে এটি ছিল অ্যাটলাস শব্দটির প্রথম আবির্ভাব। যাইহোক, মারকেটর এটিকে মহাবিশ্বের সৃষ্টি, ইতিহাস এবং বর্ণনার উপর একটি গ্রন্থ ("কসমোলজিয়া") এর জন্য একটি নবতত্ত্ব হিসাবে ব্যবহার করেছিলেন, কেবল মানচিত্রের সংগ্রহ নয়। তিনি "মৌরেটানিয়ার রাজা", যাকে তিনি প্রথম মহান ভূগোলবিদ বলে মনে করতেন, তার স্মরণার্থে শব্দটি বেছে নিয়েছিলেন।
মার্কেটরের আয়ের একটি বড় অংশ আসত স্থলজ এবং আকাশীয় গ্লোব বিক্রি থেকে। ষাট বছর ধরে এগুলিকে বিশ্বের সেরা হিসেবে বিবেচনা করা হত এবং এত পরিমাণে বিক্রি হত যে এর অনেক উদাহরণ এখনও বিদ্যমান। এটি ছিল একটি উল্লেখযোগ্য উদ্যোগ যার মধ্যে ছিল গোলক তৈরি, গোর মুদ্রণ, বিশাল স্ট্যান্ড নির্মাণ, সমগ্র ইউরোপে সেগুলি প্যাকিং এবং বিতরণ। তিনি তার বৈজ্ঞানিক যন্ত্রপাতির জন্যও বিখ্যাত ছিলেন, বিশেষ করে তার অ্যাস্ট্রোলেব এবং জ্যোতির্বিদ্যা এবং জ্যোতিষশাস্ত্র এর জ্যামিতি অধ্যয়নের জন্য ব্যবহৃত বলয়।
মারকেটর ভূগোল, দর্শন, কালানুক্রম এবং ধর্মতত্ত্বের উপর লিখেছিলেন। সমস্ত দেয়াল মানচিত্রে সংশ্লিষ্ট অঞ্চলের উপর প্রচুর লেখা খোদাই করা ছিল। উদাহরণস্বরূপ, ১৫৬৯ সালের বিখ্যাত বিশ্ব মানচিত্রটি পঞ্চদশ কিংবদন্তি তে পাঁচ হাজারেরও বেশি শব্দ দিয়ে খোদাই করা আছে। ১৫৯৫ সালের অ্যাটলাসে প্রায় ১২০ পৃষ্ঠার মানচিত্র এবং চিত্রিত শিরোনাম পৃষ্ঠা রয়েছে, তবে আরও বেশি সংখ্যক পৃষ্ঠা মহাবিশ্ব সৃষ্টির বিবরণ এবং চিত্রিত সমস্ত দেশের বর্ণনার জন্য নিবেদিত। তার কালানুক্রমের সারণীতে প্রায় ৪০০ পৃষ্ঠা ছিল (সৃষ্টিবাদ সৃষ্টির সময় থেকে]) পার্থিব রাজবংশ, প্রধান রাজনৈতিক ও সামরিক ঘটনাবলী, আগ্নেয়গিরির অগ্ন্যুৎপাত, ভূমিকম্প এবং গ্রহণ এর তারিখ নির্ধারণ করা হয়েছিল। তিনি সুসমাচার এবং পুরাতন নিয়ম সম্পর্কেও লিখেছেন।
স্পেনের বিশ্ব ঐতিহ্যবাহী স্থানের তালিকা

ইউনেস্কো বিশ্ব ঐতিহ্যবাহী স্থান সেই জায়গাগুলিকে বলা হয় যেগুলি ১৯৭২ সালের ইউনেস্কো বিশ্ব ঐতিহ্য অধিবেশন অনুযায়ী গুরুত্বপূর্ণ সাংস্কৃতিক বা প্রাকৃতিক ঐতিহ্য হিসেবে গণ্য করা হয়। 
১৯৮৪ সালে আর্জেন্টিনার বুয়েনোস আইরেসে অবস্থিত বিশ্ব ঐতিহ্য কমিটির অষ্টম অধিবেশনে স্পেনের প্রথম স্থানটি তালিকাভুক্ত করা হয়। ওই অধিবেশনে পাঁচটি জায়গা তালিকাভুক্ত হয়। করদোবার মসজিদ-গির্জা, গ্রানাডার আলহাম্বরা ও জেনেরালাইফ, বুরজো গির্জা, মাদ্রিদে মঠ ও এসকোরিয়ালের স্থান এবং বার্সেলোনায় পার্ক গুয়েল, পালাউ গুয়েল ও কাসা মিলা। 
নিন্মক্ত টেবিলে প্রতেকটি বিশ্ব ঐতিহ্যবাহী স্থানের তথ্য আছে:
Exclusive sites refer to sites locating in a single community. Shared sites refer to sites with entries in multiple communities, including Pirineos – Monte Perdido, which Aragon shares with France, and Prehistoric Rock-Art Sites in the Côa Valley and Siega Verde, which Castile and León shares with Portugal.
অশ্মমণ্ডল

অশ্মমন্ডল বলতে প্রাকৃতিকভাবে সৃষ্ট গ্রহ-উপগ্রহসমূহের এমন একটি স্তরকে বোঝানো হয় যেটি মূলত বহিরাবরণ হিসাবে কাজ করে থাকে। পৃথিবীর অশ্মমন্ডল ভূত্বক থেকে শুরু হয়ে ম্যান্টেলের উপরিভাগ পর্যন্ত বিস্তৃত। কঠিন শিলা দ্বারা গঠিত পৃথিবীর বহিরাবরণকে শিলামণ্ডল বলে। বিভিন্ন ধরনের শক্ত শিলা দিয়ে ভূত্বক বা শিলামণ্ডল গঠিত। শিলামণ্ডলের গভীরতা সর্বত্র সমান নয়। সমুদ্রের তলদেশে এর গভীরতা মাত্র ৫ কিমি। কিন্তু মহাদেশের অংশে এর গভীরতা প্রায় ৩৫ কিমি। শিলামণ্ডলের সবচেয়ে ওপরের অংশটি সিলিকা (Si) ও অ্যালুমিনিয়াম (AI) দ্বারা গঠিত হওয়ায় একে সিয়াল (SIAL) স্তর বলে। মহাদেশগুলি সিয়াল স্তর দ্বারা গঠিত। এই স্বরে গ্রানাইট জাতীয় শিলা দেখা যায়। অন্যদিকে মহাসাগরগুলি শিলা স্তর দ্বারা গঠিত। এই স্তরে ব্যাসল্ট জাতীয় শিলা দেখা যায়। মহাদেশের শিলার ঘনত্ব ও ওজন মহাসাগরের শিলার থেকে কম বলে মহাসাগরগুলির ওপর মহাদেশগুলি ভাসমান অবস্থায় বিরাজ করছে।
পৃথিবীর অশ্মমন্ডল দুই ধরনেরঃ
শিবানী সুরভি

শিবানী সুরভি হলেন একজন ভারতীয় অভিনেত্রী। তিনি স্টার প্রবাহ চ্যানেলে প্রচারিত "দেভযানী" নাটকে মুখ্য চরিত্রে অভিনয়ের মাধ্যমে অধিক পরিচিতি লাভ করেন। তিনি স্টার প্লাসে প্রচারিত "জানা না দিল সে দূর" নাটকে প্রধান চরিত্রে অভিনয় করেছেন। ২০১৮ সালে তিনি সনি টিভিতে সম্প্রচারিত ধারাবাহিক "এক দিওয়ানা থায়" শিবানী বেদী চরিত্রে অভিনয় করেছেন, যেটি পূর্বে পাকিস্তানের "ফিল্মাজিয়ায়" প্রচারিত হয়েছিল।
২০১৯ সালে, তিনি কালার্স মারাঠিতে প্রচারিত রিয়্যালিটি অনুষ্ঠান "বিগ বস মারাঠি ২"-এ একজন প্রতিযোগী হিসেবে অংশগ্রহণ করেছিলেন, যেখানে তিনি ৪র্থ স্থান অধিকার করেছিলেন।
শশাঙ্ক ব্যাস

শশাঙ্ক ব্যাস () হলেন একজন ভারতীয় টেলিভিশন ও চলচ্চিত্র অভিনেতা এবং মডেল। তিনি কালারসে প্রচারিত নাটক "বালিকা বধুতে" জগদীশ নামক চরিত্রে অভিনয় করে অধিক পরিচিতি লাভ করেন। তিনি স্টার প্লাসে প্রচারিত নাটক "জানা না দিল সে দূর" নাটকে রাভিশ ভাশিশ্ত চরিত্রে অভিনয় করেছেন।
শশাঙ্ক ১৯৮৬ সালের ৩০শে নভেম্বর ভারতের মধ্যপ্রদেশের উজ্জয়িনীতে জন্মগ্রহণ করেন। তিনি স্নাতকত্ব লাভ করার পর এমবিএ-এর ভর্তি পরীক্ষার জন্য পড়াশুনা করেন। কিন্তু তিনি পরে অভিনয় জগতের দিকে চলে আসেন।
শশাঙ্ক টেলিভিশন অভিনেতার পাশাপাশি একজন বলিউড অভিনেতা। তিনি কালার্সে প্রচারিত নাটক "বালিকা বধুতে" জগদীশ/ জাগ্যা নামক চরিত্রে অভিনয়ের মাধ্যমে ছোট পর্দায় অভিষেক করেন। "বালিকা বধুতে" প্রায় ৫ বছর অভিনয় করার পর তিনি সেট নাটকটি ছেড়ে দেন। ২০১০ সালে তিনি বলিউড হিন্দি চলচ্চিত্র "তিস মার খানে" একটি ছোট চরিত্রে অভিনয় করেন।
ফয়েজুর রহমান

ফয়েজুুর রহমান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
ফয়েজুর রহমানের জন্ম টাঙ্গাইল জেলা শহরের দিঘুলিয়ায়। তার বাবার নাম মনসুর রহমান এবং মায়ের নাম মাহফুজা খাতুন। তার স্ত্রীর নাম খালিদা রহমান। তাদের এক ছেলে ও তিন মেয়ে। 
১৯৭১ সালে পড়াশোনা শেষ করে চাকরির অপেক্ষায় ছিলেন ফয়েজুর রহমান। মুক্তিযুদ্ধ শুরু হলে তিনি যুদ্ধে যোগ দেন। ৩ এপ্রিল টাঙ্গাইলের প্রতিরোধ ভেঙে পড়লে তিনি আশ্রয় নেন ভুয়াপুরে। পরে কাদেরিয়া বাহিনী গঠিত হলে ওই বাহিনীতে যোগ দেন। বিভিন্ন স্থানে বীরত্বের সঙ্গে গেরিলা ও সম্মুখযুদ্ধ করেন। স্বাধীনতার পর তিনি বাংলাদেশ টেক্সটাইল মিলস করপোরেশনে চাকরি করেন।
১৯৭১ সালের ৩ বা ৪ ডিসেম্বর টাঙ্গাইল জেলার অন্তর্গত ঘাটাইলে মুক্তিযুদ্ধের চূড়ান্ত পর্যায়ে ঢাকায় আক্রমণের জন্য মিত্রবাহিনী টাঙ্গাইলে বিমান থেকে ছত্রীসেনা নামানোর সিদ্ধান্ত নেয়। এই পরিকল্পনার অংশ হিসেবে নভেম্বরের শেষ দিকে ভারতীয় সেনাবাহিনীর একজন ক্যাপ্টেন টাঙ্গাইলে আসেন। তিনি কাদেরিয়া বাহিনীর প্রধান আবদুল কাদের সিদ্দিকীর সহায়তায় ছত্রীসেনা অবতরণের জন্য তিনটি স্থান নির্ধারণ করেন। এর একটি ছিল ঘাটাইল উপজেলার ব্রাহ্মণশাসন-মোগলপাড়ার পশ্চিমের তিন-চার বর্গমাইলের গোরাঙ্গীর চক। ওই এলাকাসহ আশপাশের কয়েক বর্গমাইল এলাকা মুক্ত রাখা ও নিরাপত্তা বিধানের দায়িত্ব পড়ে কাদেরিয়া বাহিনীর ওপর। ছত্রীসেনা কোন দিন সেখানে অবতরণ করবে, তা প্রথম দিকে কাদের সিদ্দিকীর জানা ছিল না। এদিকে, ওই সময় পাকিস্তানি সেনাবাহিনীর বিভিন্ন দল জামালপুর, শেরপুর থেকে পশ্চাদপসরণ করে ময়মনসিংহ-টাঙ্গাইল সড়কের এলেঙ্গা ও ঘাটাইলে সমবেত হয়। ফলে ঘাটাইলে ছত্রীসেনা নামানোর বিষয়টি ঝুঁকিপূর্ণ হয়ে পড়ে। এ অবস্থায় কাদের সিদ্দিকী সিদ্ধান্ত নেন, পাকিস্তানি সেনাবাহিনীকে আক্রমণের। রাতে তিনি পাকিস্তানি সেনাবাহিনীকে আক্রমণ করেন। এই যুদ্ধে ফয়েজুর রহমান অংশ নেন। সারা রাত সেখানে যুদ্ধ হয়। যুদ্ধের একপর্যায়ে পাকিস্তানি সেনাবাহিনীর মর্টার শেলের স্প্লিন্টারের আঘাতে ফয়েজুর রহমান গুরুতর আহত হন। পরে সহযোদ্ধারা তাকে যুদ্ধস্থল থেকে নিয়ে যান গোপালপুর উপজেলার গুলিপচা গ্রামে। সেখানে চিকিৎসাধীন অবস্থায় ১১ ডিসেম্বর টাঙ্গাইল মুক্ত হয়ে যায়। এরপর তাকে মির্জাপুরের কুমুদিনী হাসপাতালে ভর্তি করা হয়।
কাসেম বিন আবুবাকার

কাশেম বিন আবু বকর একজন ভারতীয় বংশোদ্ভূত বাংলাদেশী উপন্যাসিক যার উপন্যাসের মূল বিষয়বস্তু গ্রামীণ প্রেক্ষাপটে ইসলামকেন্দ্রিক প্রেম ভালোবাসা। তিনি অধুনা পশ্চিমবঙ্গের হুগলিতে জন্মগ্রহণ করেন। পরবর্তীতে বাংলাদেশে চলে আসেন। প্রথম জীবনে তিনি ছিলেন একজন বই বিক্রেতা। ১৯৭৮ সালে তিনি তার প্রথম উপন্যাস "ফুটন্ত গোলাপ" লেখেন। উপন্যাসটি প্রকাশ পেতে এক দশকের মত সময় লেগে যায়। প্রকাশের পরে বইটি বেস্ট সেলারে পরিণত হয়। আন্তর্জাতিক বার্তা সংস্থা এএফপি তাকে নিয়ে প্রতিবেদন করার পরে তিনি আলোচনার কেন্দ্রে চলে আসেন। তার উপন্যাস ঠিক উপন্যাস কিনা এটা নিয়ে সামাজিক যোগাযোগ মাধ্যমগুলোতে তুমুল বিতর্ক তৈরি হয়।
পশ্চিমবঙ্গের হাওড়া বোর্ড থেকে ম্যাট্রিক পাস করেন । ইন্টারমিডিয়েটে ভর্তি হলেও শেষ করতে পারেন নি। বাবার বড় সন্তান হওয়ার কারণে পারিবারিক চাপ ছিল।
ফুটন্ত গোলাপ পাণ্ডুলিপি লেখার পরে তিনি তা প্রকাশের জন্য প্রকাশক পাচ্ছিলেন না। শেষ পর্যন্ত ১০০০ টাকায় বইটির স্বত্ব বিক্রি করে দেন। ফুটন্ত গোলাপের সাফল্যের পরে তিনি মোট ৭২ টি উপন্যাস রচনা করেছেন। 
</div>
বাংলাদেশের সাহিত্যাঙ্গন এবং মূলধারার গণমাধ্যমে কাশেম বিন আবু বকর অনেকটা উপেক্ষিত ছিলেন। শহুরে শিক্ষিত পাঠক সমাজের কাছে তিনি প্রায় অপরিচিত নাম। তার উপন্যাসের প্রধান পাঠক গ্রামীণ মুসলমান তরুণ শ্রেণি। আন্তর্জাতিক বার্তা সংস্থা এএফপি তাকে নিয়ে একটি প্রতিবেদন প্রকাশের পর বিভিন্ন আন্তর্জাতিক সংবাদমাধ্যম যেমন যুক্তরাজ্যের শীর্ষ সংবাদমাধ্যম ডেইলি মেইল, মার্কিন সংবাদমাধ্যম ইয়াহু নিউজ, মধ্যপ্রাচ্যের আরব নিউজ, মালয়েশিয়ার দ্যা স্টার ও মালয়মেইল, পাকিস্তানের দ্য ডন, ফ্রান্সের ফ্রান্স টুয়েন্টি ফোর ও রেডিও ফ্রান্স ইন্টারন্যাশনাল, হাঙ্গেরির হাঙ্গেরি টুডে, আরবনিউজসহ বিভিন্ন সংবাদমাধ্যম উক্ত প্রতিবেদন প্রকাশ করে। বাংলাদেশের পত্রিকাগুলোও তাকে নিয়ে প্রতিবেদন প্রকাশ করে। একই সাথে সামাজিক যোগাযোগ মাধ্যমে তার পক্ষে-বিপক্ষে বিতর্ক শুরু হয়।
মোহাম্মদ মিজারুল কায়েস

মোহাম্মদ মিজারুল কায়েস (২ এপ্রিল ১৯৬০ - ১০ মার্চ ২০১৭) একজন বাংলাদেশী কূটনীতিক ছিলেন। তিনি বাংলাদেশের পররাষ্ট্র মন্ত্রনালয়ের সচিব হিসেবে দায়িত্ব পালন শেষে ২০১৪ সালে তিনি ব্রাজিলে রাষ্ট্রদূত হিসেবে নিযুক্ত হন। এর আগে ২০১২-২০১৪ সাল পর্যন্ত তিনি যুক্তরাজ্যে বাংলাদেশের হাই কমিশনার হিসেবে কর্মরত ছিলেন। 
মিজারুল কায়েস কিশোরগঞ্জ জেলার পাকুন্দিয়া উপজেলার উত্তরপাড়া গ্রামে জন্মগ্রহণ করেন।
মিজারুল কায়েস ঢাকা রেসিডেনসিয়াল মডেল কলেজ থেকে মাধ্যমিক ও উচ্চ মাধ্যমিক শেষে ঢাকা বিশ্ববিদ্যালয়ের আন্তর্জাতিক সম্পর্ক বিভাগ এবং হার্ভার্ড বিশ্ববিদ্যালয়ের জন এফ কেনেডি স্কুল অব গভর্ণমেন্ট থেকে স্নাতক ও স্নাতকোত্তর সম্পন্ন করেন।
মিজারুল কায়েস ১৯৮২ সালে বাংলাদেশ সিভিল সার্ভিসে যোগ দেন।
আলমগীর কবির (ক্রিকেটার)

মোহাম্মদ আলমগীর কবির (জন্ম: ১০ জানুয়ারি, ১৯৮১) চাঁপাইনবাবগঞ্জে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে মিডিয়াম-ফাস্ট বোলিং করতেন। এছাড়াও ডানহাতে ব্যাটিংয়ে অভ্যস্ত আলমগীর কবির।
টেস্টে অংশগ্রহণের পূর্বে প্রথম-শ্রেণীর ক্রিকেট খেলতেন। রাজশাহী বিভাগের পক্ষে প্রথম-শ্রেণীর ক্রিকেটে প্রতিনিধিত্ব করতেন। ৫৪ খেলায় অংশ নিয়ে ১৮২ উইকেট দখল করেন। ২০০২ সালে টেস্টে অভিষেক ঘটালেও তিন টেস্টের কোনটিতেই উইকেট লাভে সক্ষমতা দেখাতে পারেননি।
২০০২ থেকে ২০০৪ সময়কালে বাংলাদেশ দলের পক্ষে তিনটি টেস্টে অংশগ্রহণ করেছেন। তবে, টেস্ট ক্রিকেট অভিষেকে অগৌরবজনক অধ্যায় রচনা করেন তিনি। বাংলাদেশের একমাত্র ক্রিকেটার হিসেবে অভিষেক টেস্টের উভয় ইনিংসে জোড়া শূন্য লাভ করেন। ২১ জুলাই, ২০০২ তারিখে স্বাগতিক শ্রীলঙ্কা দলের বিপক্ষে অনুষ্ঠিত ১ম টেস্টে বাংলাদেশের এহসানুল হক, হান্নান সরকার ও তালহা জুবায়ের এবং শ্রীলঙ্কার ডব্লিউআরএস ডি সিলভা’র সাথে তারও একযোগে টেস্ট অভিষেক ঘটে। কলম্বোর পি. সারাভানামুত্তু স্টেডিয়ামে মুত্তিয়া মুরালিধরনের নিজ মাঠে অনুষ্ঠিত দুই টেস্ট সিরিজের প্রথম টেস্টের দুই ইনিংসেই শূন্য রানে বোল্ড হন যথাক্রমে মুরালিধরন ও ডব্লিউআরএস ডি সিলভা’র বলে। ঐ টেস্টে তার দল ইনিংস ও ১৯৬ রানের বিশাল ব্যবধানে পরাভূত হয়েছিল।
২০০৪ সালে জাতীয় দল থেকে বাদ পড়ার পর ওডিআইয়ে খেলার সুযোগ পাননি। ২০০৯ সালে খেলা থেকে অবসর নেয়ার পূর্ব-পর্যন্ত রাজশাহী বিভাগের পক্ষে খেলা চালিয়ে যান। এরপর তিনি কোচিং পেশায় জড়িয়ে পড়েন।
এম আবদুস সোবহান

প্রফেসর ড. এম আব্দুস সোবহান রাজশাহী বিশ্ববিদ্যালয়ের ২৩ তম উপাচার্য। তিনি ফলিত পদার্থবিজ্ঞান ও ইলেক্ট্রনিক ইঞ্জিনিয়ারিং বিভাগের শিক্ষক। রাজশাহী বিশ্ববিদ্যালয়ে প্রথমবারের মত দুইবার উপাচার্য হিসেবে নির্বাচিত হয়েছেন।
এম আব্দুস সোবহান ১৯৫৩ সালে বাংলাদেশের নাটোর জেলায় জন্মগ্রহণ করেন।
এম আব্দুস সোবহান এর শিক্ষাজীবন শুরু হয় গভঃ ল্যাবরেটরী হাই স্কুল রাজশাহী- তে। তিনি রাজশাহী বোর্ডের অধীনে মাধ্যমিক ও উচ্চ মাধ্যমিক পাশ করে রাজশাহী বিশ্ববিদ্যালয়ের ফলিত পদার্থবিজ্ঞান (বর্তমানে বিভাগের নাম ইলেক্ট্রিকাল ও ইলেক্ট্রনিক ইঞ্জিনিয়ারিং ) বিভাগে ভর্তি হন। ১৯৭৪ সালে উক্ত বিভাগ থেকে বিএসসি অনার্স পাশ করেন এবং ১৯৭৫ সালে একই বিশ্ববিদ্যালয়ের ফলিত পদার্থবিজ্ঞান ও ইলেক্ট্রনিক (নাম পরিবর্তন হওয়ার পর) বিভাগ থেকে এমএসসি পাশ করেন।
উচ্চশিক্ষা অর্জনের জন্য এম আব্দুস সোবহান অস্ট্রেলিয়ায় গমন করেন। তিনি অস্ট্রেলিয়ার নিউ-ক্যাসেল বিশ্ববিদ্যালয়ের স্নাতকোত্তর পর্যায়ে গবেষণার জন্য বৃত্তিপ্রাপ্ত হয়েছিলেন। ১৯৯২ সালে উক্ত বিশ্ববিদ্যালয় থেকে পিএইচডি ডিগ্রী লাভ করেন। তার পিএইচডির বিষয় ছিলো "Surface Physics"।
১৯৭৯ সালে তিনি রাজশাহী বিশ্ববিদ্যালয়ের ফলিত পদার্থবিজ্ঞান ও ইলেক্ট্রনিক বিভাগের ( তৎকালীন নাম) প্রভাষক পদে যোগদান করেন। ১৯৯৭ সালে তার অধ্যাপক পদে পদন্নোতি হয়। তিনি উক্ত বিভাগে ২০০১ সাল থেকে ২০০৪ সাল পর্যন্ত বিভাগীয় প্রধান হিসেবে দায়িত্বপালন করেছেন। এছাড়াও তিনি উক্ত বিশ্ববিদ্যালয়ের বিভিন্ন প্রশাসনিক পদে দায়িত্বপালন করেছেন। যেমন: হাউজ টিউটর, সিনেট সদস্য, সিন্ডিকেট সদস্য, রাজশাহী বিশ্ববিদ্যালয় শিক্ষক সমিতির সাধারণ সম্পাদক ইত্যাদি।
এম আব্দুস সোবহান ২০১৭ সালের ৭ই মে তিনি দ্বিতীয় বারের মত রাজশাহী বিশ্ববিদ্যালয়ের উপাচার্য হিসেবে নিয়োগ পেয়েছিলেন। ২০২১ সালের ৬ মে তিনি অবসরে যান। এর আগে ২০০৯ সালের ২৬ ফেব্রুয়ারি থেকে ২০১৩ সালের ২৫ ফেব্রুয়ারি পর্যন্ত প্রথম মেয়াদে ভিসি হিসেবে দায়িত্ব পালন করেন।
এম আব্দুস সোবহান সারফেস ফিজিক্স, সৌরশক্তি, থিন ফিল্ম ইত্যাদি বিষয়ে গবেষণা করেন। জাতীয় ও আন্তর্জাতিক বিভিন্ন সাময়িকীতে তার লিখিত গবেষণামূলক নিবন্ধ প্রকাশিত হয়েছে।
আবদুস সোবহান ভিসি থাকাকালীন ২ মেয়াদেই তার বিরুদ্ধে অবৈধ জনবল নিয়োগে, অনিয়ম ও স্বজনপ্রীতির অভিযোগ উঠে।
গুপ্তিপাড়া

গুপ্তিপাড়া পশ্চিমবঙ্গ রাজ্যের হুগলী জেলার একটি প্রাচীন জনপদ। এই জায়গাটি চুঁচুড়া সদর মহকুমা ও বলাগড় থানার অধীন। গুপ্তিপাড়া ভাগীরথী নদীর তীরে অবস্থিত। ১৭৭৯ সালের রেনেলের মানচিত্রে দেখা যায় পার্শ্ববর্তী বেহুলা নদী গুপ্তিপাড়ার পাশ দিয়ে ভাগিরথী বা গঙ্গায় পড়েছে।
বাংলার প্রথম বারোয়ারি পূজার প্রচলন হয় গুপ্তিপাড়ায়। এটি বিন্ধ্যবাসিনী জগদ্ধাত্রী পূজা নামে প্রচলিত। ১৭৬০ সালে (মতান্তরে ১৭৯০) কয়েকজন ব্যক্তি স্থানীয় সেন রাজাদের প্রচলিত দুর্গাপূজায় অংশ নেননি এবং নিজেরাই পূজা করার মনস্থির করেন। বারোজন ব্যক্তি মিলে প্রতিষ্ঠা করেন বিন্ধ্যবাসিনী বারোয়ারী পূজা। এখানে প্রাচীন সংস্কৃত শিক্ষাকেন্দ্র হিসেবে নানা টোল গড়ে উঠেছিল। সংস্কৃত ভাষার শিক্ষাবিদ, টোলের পন্ডিতেরা বসবাস কর‍তে থাকেন গুপ্তিপাড়ায়। এই সংক্রান্ত বহু পুঁথি স্থানীয় সরকারী গ্রন্থাগার 'শিশির বানী মন্দির পাঠাগারে' সংরক্ষিত আছে।
গুপ্তিপাড়ার প্রধান ও বিখ্যাত উৎসব হল দোল ও রথযাত্রা। ২৭৯ বছরের প্রাচীন বৃন্দাবনচন্দ্রের রথযাত্রা শুরু হয় রাজা কৃষ্ণচন্দ্রের সময়ে। বৃন্দাবন মঠের সামনে থেকে বাজার পর্যন্ত দীর্ঘ এক মাইল পথের দু’ ধারে মেলা বসে। উল্টোরথের আগের দিন ‘ভাণ্ডারলুট’ উৎসব ধুমধামের সাথে পালিত হয় এখানে। প্রথা অনুযায়ী ভোগ নিবেদন করার পর ভক্তরা ভোগ লুট করে নেন। বাংলার ঐতিহ্যশালী ও বড় রথগুলির মধ্যে গুপ্তিপাড়ার রথ অন্যতম। পূর্বভারতের নানা অঞ্চল থেকে রথের রশি টানার জন্যে মানুষ আসেন।
বৃন্দাবনচন্দ্র মঠে রয়েছে ৪টি বৈষ্ণব মন্দির। বৃন্দাবনচন্দ্র, চৈতন্য, রামচন্দ্র এবং কৃষ্ণচন্দ্রের মন্দির। রামচন্দ্র মন্দিরে বাংলার টেরাকোটা স্থাপত্যের নিদর্শন আছে। এই চার মন্দিরের সমষ্টিকে বলা হয় গুপ্তিপাড়ার মঠ। গুপ্তিপাড়া ও পার্শ্ববর্তী কালনা বৈষ্ণব সংস্কৃতির দ্বারা প্রভাবিত।
এছাড়া বৃন্দাবনমঠের নিকট প্রাচীন দেশকালী মাতার মন্দির আছে। দেশকালীমাতা গুপ্তিপাড়ার অধিষ্ঠাত্রী দেবী। কালীপূজার দিন নতুন মাটির মূর্তি এনে পুজো করা হয়। পরের শুক্লা দ্বিতীয়ার দিন মূর্তির কেশ, কাঁকন, কেউর, কপোল প্রভৃতি কেটে নিয়ে বাকি মূর্তি গঙ্গায় বিসর্জন দেওয়া হয়। খণ্ডিত অংশগুলো একটা আধারে রেখে সারা বছর তান্ত্রিক মতে পূজা করা হয়। এই মন্দিরে আধার ছাড়া কোনো দেবীমূর্তি নেই।
গুপ্তিপাড়ায় রাজা রামমোহন রায়ের সঙ্গীত শিক্ষাগুরু ‘কালী মির্জা’র জন্ম। এছাড়া বিখ্যাত কবিয়াল ভোলা ময়রা, বিজ্ঞানী ইন্দুমাধব মল্লিক ও নবাব সিরাজউদ্দৌলার সেনাপতি মোহন লালের জন্মস্থান হিসেবেও স্বীকৃত। বাংলার মিষ্টান্ন গুঁপো সন্দেশ উদ্ভব হয় গুপ্তিপাড়াতে।
গুপ্তিপাড়ার দূরত্ব হাওড়া থেকে রেলপথে ৭৫ কিলোমিটার ও ব্যান্ডেল থেকে ৩৫ কিলোমিটার। গুপ্তিপাড়া রেলওয়ে স্টেশনটি ব্যান্ডেল-কাটোয়া লাইন রেলপথের ওপর অবস্থিত। আসাম রোড দ্বারা সড়কপথে এই জায়গাটি জেলা শহর ও রাজ্য রাজধানী কলকাতার সাথে যুক্ত। বর্ধমান, তারকেশ্বর, চুঁচুড়ার সাথে গুপ্তিপাড়ার বাস যোগাযোগ আছে। গঙ্গার অপর তীরে নদিয়া জেলার শান্তিপুরের সাথে জলপথে যোগাযোগ আছে।
গুপ্তিপাড়া গ্রাম পঞ্চায়েত তিনটি প্রশাসনিক বিভাগে বিভক্ত। এটি হুগলী জেলার সদর মহকুমা চুঁচুড়ার, বলাগড় থানার অধীন একটি গ্রাম পঞ্চায়েত।
এখানে দুটি উচ্চতর মাধ্যমিক বিদ্যালয় যথা গুপ্তিপাড়া হাই স্কুল (প্রতিষ্ঠা ১৮৯০) ও গুপ্তিপাড়া গার্লস হাই স্কুল(প্রতিষ্ঠা ১৯৫১) আছে। এছাড়া এ অঞ্চলে একাধিক মাধ্যমিক বিদ্যালয় রয়েছে। এখানে সরোজমোহন ইনস্টিটিউট অফ টেকনোলজি নামক একটি কারিগরি মহাবিদ্যালয় আছে।
মেলিসা ম্যাকার্থি

মেলিসা এ্যান ম্যাকার্থি (জন্ম ২৬ আগস্ট, ১৯৭০) একজন আমেরিকান অভিনেত্রী, কমেডিয়ান, লেখক, ফ্যাশন ডিজাইনার এবং প্রযোজক। তিনি ১৯৯০ এর দশকের শেষের দিকে টেলিভিশন ও চলচ্চিত্রে অভিনয় করতে শুরু করেন এবং টেলিভিশন ধারাবাহিক গিলমোর গার্লস (২০০০-২০০৭) এ "সোকি সেন্ট জেমস" ভূমিকার জন্য দেশব্যাপী স্বীকৃতি লাভ করেন। ২০০৭ থেকে ২০০৯ সাল পর্যন্ত, তিনি এবিসি সিটকম সামান্থ হু? এ "ডেনা" রূপে অভিনয়ে ছিলেন। ম্যাকার্থি তখন এরপর "মলি ফ্লাইন" ভূমিকায় সিবিএস সিটকম "মাইক এন্ড মলি" (২০১০-২০১৬) এ অভিনয় করেছেন, একটি কমেডি সিরিজে "অসামান্য মুখ্য অভিনেত্রী" হিসেবে অর্জন করেন প্রাইমটাইম এমি পুরস্কার এবং পরর্বতী মৌসুমে আরো দুইটি সিরিজের জন্যও মনোনয়ন পান। স্যাটারডে নাইট লাইভ কমেডি সিরিজে পরপর ৪ বছর উপস্থাপিকা হিসেবে ভূমিকা পালনের জন্য "প্রাইমটাইম এ্যামি অ্যাওর্য়াড" এ "অসামান্য অতিথি অভিনেত্রী" হিসেবে মনোনয়ন পান।
ম্যাকার্থি কমেডি ফিল্ম "ব্রাইডসাইডস" (২০১১) এ "মেগান প্রাইজ" ভূমিকায় অভিনয়ের জন্য স্বীকৃতি লাভ করেন, যার জন্য তিনি পেয়েছেন একটি শ্রেষ্ঠ পার্শ্ব অভিনেত্রীর জন্য একাডেমি পুরস্কার মনোনয়ন, "সেরা পার্শ্ব অভিনেত্রী" হিসেবে একটি বাফটা মনোনয়ন এবং একটি স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র) মনোনয়ন। ২০১৩-এ, তিনি কমেডি চলচ্চিত্র "আইডেন্টিটি থীফ এন্ড দ্য হিট" অভিনয় করেন। তিনি সহযোগী ভূমিকায় আরো আর্বিভূত হয়েছেন "দ্য নীনস" (২০০৭), "ব্যাক-আপ প্ল্যান" (২০১০), "লাইফ এজ উই নো ইট" (২০১০), "দিজ ইজ ৪০" (২০১২) এবং দ্য হ্যাংওভার পার্ট III (২০১৩) চলচ্চিত্রে। ২০১৪ সালে, ম্যাকার্থি অভিনয় করেন কমেডি "ট্যামি" এবং কমেডি-ড্রামা "সেন্ট ভিনসেন্ট" ছবিতে অভিনয় করেছিলেন।২০১৫ সালে, তিনি অ্যাকশন কমেডি চলচ্চিত্র "স্পাই" এর জন্য আলোচনায় আসেন, যার জন্য তিনি "সেরা অভিনেত্রীর জন্য" একটি গোল্ডেন গ্লোব পুরস্কার (সেরা অভিনেত্রী - কমেডি বা সঙ্গীতধর্মী চলচ্চিত্র) পান। ২০১৬ সালে, তিনি কৌতুক চলচ্চিত্র দ্য বস এন্ড ঘোস্টবার্স্টাস অভিনয় করেছিলেন।
ম্যাকার্থি এবং তার স্বামী "বেন ফ্যালকোন" "অন দ্য ডে প্রোডাকশন" নামে একটি প্রযোজনা সংস্থা প্রতিষ্ঠা করেন। ২০১৫ সালে, তিনি "হলিউড ওয়াক অব ফ্রেম" এ একটি তারকা পান এবং মহিলাদের জন্য প্লাস আকারের পোশাকের সংগ্রহ,"মেলিসা ম্যাকার্থি সেভেন৭" উদ্বোধন করেন। এছাড়াও ২০১৫ সালে, ফোর্বস ম্যাকার্থিকে বিশ্বের তৃতীয় সর্বোচ্চ পারিশ্রমিক পাওয়া অভিনেত্রী হিসেবে তার নাম প্রকাশ করে। ২০১৬ সালে, ফোর্বস তাকে বিশ্বের দ্বিতীয় সর্বোচ্চ পারিশ্রমিক প্রাপ্ত অভিনেত্রী হিসেবে তার নাম প্রকাশ করে, যার আয় $৩৩ মিলিয়ন ডলার।
সত্যপ্রিয় মহাথের

সত্যপ্রিয় মহাথের (১০ জুন ১৯৩০ – ৪ অক্টোবর ২০১৯) একজন বাংলাদেশী বৌদ্ধ পণ্ডিত ও সমাজসেবক ছিলেন। তার প্রকৃত নাম বিধু ভূষণ বড়ুয়া। সমাজসেবায় অবদানের জন্য তিনি ২০১৫ সালে বাংলাদেশ সরকার কর্তৃক প্রদত্ত একুশে পদকে লাভ করেন।
সত্যপ্রিয় ১৯৩০ সালের ১০ জুন তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কক্সবাজার জেলার রামু উপজেলার পশ্চিম মেরংলোয়া গ্রামে জন্মগ্রহণ করেন। তার পিতার নাম হরকুমার বড়ুয়া এবং মাতার নাম প্রেমময়ী বড়ুয়া। তিনি তার বাবা-মায়ের তিন সন্তানের মধ্যে কনিষ্ঠতম। তার পিতৃদত্ত নাম বিধু ভূষণ বড়ুয়া। ১৯৫০ সালে তিনি প্রবজ্যা ধর্ম দীক্ষিত হয়ে সত্যপ্রিয় নাম ধারণ করেন। পরের বছর তিনি ভিক্ষু ধর্মে দীক্ষিত হন। ১৯৫৪ সালে উচ্চ শিক্ষার জন্য মায়ানমার পাড়ি জমান। সেখানে তিনি দশ বছর লেখাপড়া, গ্রন্থ রচনা ও সাধনা করেন।
মায়ানমার থেকে ১৯৬৪ সালে দেশে ফিরে এসে তিনি রামু কেন্দ্রীয় সীমা বিহারে পাঠদানে যোগ দেন। ২০১৯ সালের ৪ অক্টোবর পর্যন্ত তিনি এই বিহারের অধ্যক্ষ পদে আসীন ছিলেন। এছাড়া ২০০৬ সালে বাংলাদেশী বৌদ্ধ ভিক্ষুসংঘের সর্বোচ্চ ধর্মীয় সংগঠন বাংলাদেশ সংঘরাজ ভিক্ষু মহাসভার সভাপতির পদ লাভ করেন।
সত্যপ্রিয় বৌদ্ধ ধর্ম বিষয়ক অনেক গবেষণাধর্মী গ্রন্থ রচনা করেছেন। তিনি একমাত্র ব্যক্তি যিনি ত্রিপিটকের বিনয়পিটকের অন্তর্গত 'চুল্লবর্গ' গ্রন্থ পালি থেকে বাংলায় অনুবাদ করেছেন। গ্রন্থটি বিভিন্ন বিশ্ববিদ্যালয়ের উচ্চ শিক্ষায় সহায়ক ভূমিকা পালন করছে।
সত্যপ্রিয় মহাথের ২০১৯ সালের ৪ অক্টোবর বঙ্গবন্ধু শেখ মুজিব মেডিক্যাল বিশ্ববিদ্যালয় হাসপাতালে (বিএসএমএমইউ) চিকিৎসাধীন অবস্থায় মৃত্যুবরণ করেন।
ফাহ্‌মিদা খাতুন

ফাহ্‌মিদা খাতুন হলেন একজন বাংলাদেশী রবীন্দ্র সঙ্গীত শিল্পী। রবীন্দ্র সঙ্গীতে অবদানের জন্য তিনি বাংলা একাডেমির রবীন্দ্র পুরস্কার, শিল্পকলা পুরস্কার, ২০১১ সালে রবি-চ্যানেল আই রবীন্দ্রমেলা আজীবন সম্মাননা এবং ২০১৫ সালে মেরিল-প্রথম আলো আজীবন সম্মাননা পুরস্কার লাভ করেন।
ফাহ্‌মিদা ১৯৪২ সালে জন্মগ্রহণ করেন। তার পিতা কাজী মোতাহার হোসেন ছিলেন একজন বিজ্ঞানী ও বাংলাদেশের জাতীয় অধ্যাপক এবং মা সাজেদা খাতুন। তার বোন সনজীদা খাতুন ও ছোট বোন মাহমুদা খাতুন দুজনেই রবীন্দ্র সঙ্গীত শিল্পী, বড় ভাই কাজী আনোয়ার হোসেন বিখ্যাত 'মাসুদ রানা' সিরিজের লেখক ও ছোট ভাই কাজী মাহবুব হোসেন। ফাহ্‌মিদা শৈশবে নাচ শিখতেন। পরে সঙ্গীত চর্চা শুরু করেন। তিনি নিজ বাড়িতেই শাস্ত্রীয় সঙ্গীতের তালিম নেন। তিনি ওস্তাদ মুনির হোসেনের কাছে শাস্ত্রীয় সঙ্গীত এবং বড় বোন সনজীদা খাতুন, কলিম শরাফী ও আবদুল আহাদের কাছে রবীন্দ্র সঙ্গীতের তালিম নেন।
১৯৫৬ সালে ফাহ্‌মিদা একটি নৃত্য নাট্য "চন্ডালিকা"য় মা চরিত্রের জন্য কণ্ঠ দেন। তিনি ১৯৬৪ সালে "ধারাপাত" চলচ্চিত্রে "আমি তোমার সঙ্গে বেঁধেছি আমার প্রাণ" গানে কণ্ঠ দেন। এটি পূর্ব পাকিস্তানে নির্মিত কোন চলচ্চিত্রে ব্যবহৃত প্রথম রবীন্দ্র সঙ্গীত। ১৯৬৪ সালের ২৬ ডিসেম্বর বাংলাদেশ টেলিভিশনের উদ্বোধনের দ্বিতীয় দিন টেলিভিশনের পর্দায় জাহেদুর রহিমের সাথে যৌথভাবে রবীন্দ্র সঙ্গীত পরিবেশন করেন। গানটি ছিল "তরী আমার হঠাৎ ডুবে যায়"।
১৯৭১ সালে বাংলাদেশের স্বাধীনতা যুদ্ধ চলাকালীন "স্বার্থক জনম আমার" ও "আমার সোনার বাংলা" গান তাকে গণমানুষের কাছে নিয়ে যায়। স্বাধীন বাংলা বেতার কেন্দ্র থেকে তার কণ্ঠে "আজি বাংলাদেশের হৃদয় হতে" গানটি বাজানো হত।
ফরেস্ট গাম্প (উপন্যাস)

ফরেস্ট গাম্প উপন্যাসটি ১৯৮৬ সালে উইন্সটন গ্রুম রচনা করেছিলেন। যেখানে প্রধান চরিত্র তার রোমাঞ্চকর চিংড়ি বোটিং এবং পিংপং চ্যম্পিয়নশীপের কথা বলে। মনে করে শৈশবের ভালোবাসার কথা। ভিয়েতনাম যুদ্ধ থেকে শুরু করে কলেজ ফুটবল পর্যন্ত আমেরিকায় থাকা তার সব স্মৃতিই গল্প আকারে উঠে এসেছে।
গাম্প তার পুরো জীবনে জগৎকে সহজ এবং সত্যরূপে দেখেছেন। সে সত্যিই জানেনা জীবনে সে কী করতে চায়। খুব সামান্য আইকিউ থাকা সত্ত্বেও সে জ্ঞানে পরিপূর্ণ। গাম্পের কথা অনুযায়ী, সে খুব চমৎকারভাবে চিন্তা করতে পারেন। কিন্তু যখন তার সেই চিন্তা ব্যক্ত করতে অথবা লেখার চেষ্টা করেন তখনই সব জেলির ন্যায় এবড়ো থেবরো হয়ে বেড়িয়ে আসে। তার ম্যাথমেটিক্যাল জ্ঞান হয়তো সীমিত কিন্তু রোমাঞ্চকর কাজে সে ছিল দূর্দান্ত।
মুহাম্মদ আল-ইদ্রিসি

আবু আবদুল্লাহ মুহাম্মাদ আল-ইদ্রিসি আল-কুরতুবী আল-হাসানী আস-সাবিত, বা সাধারণভাবে আল-ইদ্রিসি (; ; ; ১১০০ - ১১৬৫), ছিলেন একজন আরব মুসলিম ভূগোলবিদ, মানচিত্রাঙ্কনকার এবং মিশরতত্ত্ববিদ যিনি কিছু সময়ের জন্য রাজা ২য় রজারের শাসনামলে সিসিলির পালের্মোতে বসবাস করেছিলেন। মুহম্মাদ আল-ইদ্রিসি সেউতাতে জন্মগ্রহণ করেন তখন তা আলমোরাভিডদের অন্তর্গত ছিলেন। তিনি "তাবুলা রোজেরিয়ানা" তৈরি করেছেন, মধ্যযুগীয় বিশ্বের অন্যতম উন্নত মানচিত্র। তিনি ১১৫৪ সালে সর্বপ্রথম বিশ্বের মানচিত্র তৈরি করেছিলেন।
"বিশ্ববিখ্যাত আবিষ্কারক Christopher colombas এবং Vasco da-gama যে মানচিত্র নিয়ে বিশ্ব আবিষ্কারে বেরিয়েছিলেন সেই মানচিত্রটিও" আল-ইদ্রিসি এর আঁকা।
তাঁর আরেকটি অন্যতম বৈশিষ্ট ছিলো যে তিনি যত মানচিত্র আঁকতেন সবগুলো মানচিত্র ছিলো উল্টো অর্থ্যাৎ উপরের দিক দক্ষিণ আর নীচের দিক ছিল উত্তর।
আল-ইদ্রিসি উত্তর আফ্রিকা এবং আল-আন্দালুস এর হাম্মুদিদ রাজবংশ থেকে এসেছেন তিনি ইদ্রিসিদ রাজবংশ এর মাধ্যমে মুহাম্মদএর বংশধর। আল-ইদ্রিসি ১১০০ সালে সেউতা শহরে জন্মগ্রহণ করেন। তখন আলমোরাভিদ রাজবংশ এর অধীনে ছিল। তার প্রপিতামহ হাম্মুদিদ রাজবংশ এর মালাগা শহরের পতনের পর গ্রানাডা-এর জিরিদদের জন্য সেখানেই বসবাস করতে বাধ্য হন। তার প্রপিতামহ হাম্মুদিদ রাজবংশ এর মালাগা শহরের পতনের পর গ্রানাডা-এর জিরিদদের জন্য সেখানেই বসবাস করতে বাধ্য হন। ভ্রমণে ব্যয় করেন এবং মনে হচ্ছে তিনি এই দুটি অঞ্চলের ব্যাপারে বিস্তারিত তথ্য সংগ্রহ করেছেন। তিনি ১৬ বছর বয়সে আনাতোলিয়া সফর করেন। তিনি কর্ডোভা বিশ্ববিদ্যালয়ে পড়াশোনা করেছেন।
আজহার হোসেন

আজহার হোসেন (জন্ম: মার্চ ১৫, ১৯৬৪) একজন বাংলাদেশী সাবেক ক্রিকেটার যিনি ১৯৮৮ সালে থেকে ১৯৯০ পর্যন্ত ৭ টি ওডিআই খেলেন। আশির দশকে ঘরোয়া ক্রিকেটের আকাশে আজহার খুব প্রভাবশালী ক্রিকেটার ছিলেন।
১৯৯০ সালে শারজায় নিউজিল্যান্ডের বিপক্ষে করা ৫৪ রানের ইনিংসটি তার আন্তর্জাতিক খেলোয়াড়ী জীবনের অন্যতম অর্জন। ওয়ানডেতে এটিই কোনো বাংলাদেশির প্রথম ৫০ রান। পরবর্তীতে ১৯৯৯ সালে তার ভাগ্নে মেহরাব হোসেন প্রথম বাংলাদেশি হিসেবে ওয়ানডেতে (জিম্বাবুয়ের বিপক্ষে ঢাকায়) সেঞ্চুরি করেছিলেন। ত্তিমি একজন ওপেনিং ব্যাটসম্যান হিসেবে খেলতেন ও ওয়ানডেতে অফ-ব্রেক বোলিং করে ৪টি উইকেটও নিয়েছিলেন।
আজহার ১৯৯০ সালে নেদারল্যান্ডসে অনুষ্ঠিত আইসিসি ট্রফিতে বাংলাদেশের প্রতিনিধিত্ব করেন। তিনি ৭ ইনিংসে ব্যাট হাতে ৮৩ রান করেন, যার মধ্যে নেদারল্যান্ডসের বিপক্ষে সর্বোচ্চ ২৮ রান করেন। বল হাতে তিনি ২৮৫ রানে ৭ উইকেট নেন, যার মধ্যে তার সেরা ফিগার ছিল বারমুডার বিপক্ষে ২/২৪।
বর্ষসেরা চলচ্চিত্র বিভাগে এমটিভি মুভি পুরস্কার

বর্ষসেরা চলচ্চিত্র বিভাগে এমটিভি মুভি পুরস্কার এমটিভি মুভি পুরস্কারের অংশ হিসেবে ১৯৯২ সাল থেকে প্রদান করা হয়। এটি ২০১২ সালের পূর্বে সেরা চলচ্চিত্র পুরস্কার নামে প্রদান করা হত। ১৯৯২ সালে প্রথম আসরে এই পুরস্কার লাভ করে ""। "দ্য লর্ড অফ দ্য রিংস চলচ্চিত্র ত্রয়ী" একমাত্র চলচ্চিত্র ধারাবাহিক, যা ২০০২ থেকে ২০০৪ পর্যন্ত টানা তিনিবার এই পুরস্কার লাভ করে।
বাংগালপাড়া হাই স্কুল এন্ড কলেজ

বাংগালপাড়া হাই স্কুল এন্ড কলেজ বাংলাদেশের কিশোরগঞ্জের একটি শিক্ষাপ্রতিষ্ঠান। এটি ১৯৬৪ সালে প্রতিষ্ঠিত হয়েছিল। মাধ্যমিক বিদ্যালয় পর্যায় ১৯৬৪ সাল থেকে শুরু হলেও উচ্চ মাধ্যমিক স্তরে উন্নীত হয়েছে ২০২৩ সাল থেকে।
এই স্কুল এন্ড কলেজটি কিশোরগঞ্জ জেলার অষ্টগ্রাম উপজেলার বাংগালপাড়া ইউনিয়নে অবস্থিত।
১৯৬৪ সালে প্রতিষ্ঠিত হয় মাধ্যমিক স্তরের বিদ্যালয়টি, এবং ২০২৩ সালে উচ্চ মাধ্যমিক স্তরে উন্নীত করা হয়েছে প্রতিষ্ঠানটিকে।
এই প্রতিষ্ঠানটিতে ২০ কক্ষ বিশিষ্ট ২টি ৬ তলা ভবন রয়েছে যা ক্লাসরুম ও অফিস কক্ষ হিসেবে ব্যবহৃত হচ্ছে। প্রাতিষ্ঠানিক ভবনের পাশেই রয়েছে একটি ৩ তলা বিশিষ্ট বন্যার্তদের আশ্রয়কেন্দ্র। প্রাতিষ্ঠানিক ভবনের পশ্চিম পাশেই রয়েছে ১ তলা বিশিষ্ট একটি অফিস, যা শিক্ষকমিলনায়তন কক্ষ হিসেবে ব্যবহৃত হয়। এছাড়াও মূল প্রাতিষ্ঠানিক ভবনটিতে রয়েছে বিজ্ঞানাগার, কম্পিউটার ডিজিটাল ল্যাব, পাঠাগার, নামাজের স্থান সহ ছাত্রছাত্রীদের বিনোদনমূলক কক্ষ। এই প্রতিষ্ঠানটিতে রয়েছে প্রায় ৩০ একরের বড় মাঠ ও ১টি পুকুর।
এই প্রতিষ্ঠানটিতে বিজ্ঞান, মানবিক ও ব্যবসায় শিক্ষা বিভাগ চালু রয়েছে।
সান্ড্রা বুলক

সান্ড্রা আন্নেট বুলক (; জন্ম জুলাই ২৬, ১৯৬৪) একজন জার্মান-আমেরিকান অভিনেত্রী, প্রযোজক এবং মানবপ্রেমিক।
বুলক ১৯৮৭ সালের থ্রিলার "হ্যাঙ্গেনের" একটি ছোট্ট ভূমিকায় অংশ নিয়ে অভিনয় জীবন শুরু করেন এবং ১৯৮৯ সালে "বায়োনিক শোডাউন: দ্য সিক মিলিয়ন ডলার ম্যান অ্যান্ড দ্য বায়োনিক উইম্যান" এ অভিনয়ের মাধ্যমে টেলিভিশন যাত্রা করেন এবং স্বল্পকালীন "এনবিসি"-সিটকম "ওয়ার্কিং গার্ল" এ প্রধান ভূমিকা পালন করেন। তার সাফল্য সমৃদ্ধ ভূমিকা ছিল "ডেমুলিশন ম্যান" (১৯৯৩) চলচ্চিত্রে। তিনি পরবর্তীকালে স্পিড (১৯৯৪), হোয়েন ইউ ওয়ার স্লিপিং (১৯৯৫), দ্য নিট (১৯৯৫), এ টাইম টু কিল (১৯৯৬), "হোপ ফ্ল্যাটস" (১৯৯৮), এবং "প্র্যাক্টিক্যাল ম্যাজিক" (১৯৯৮) সহ বিভিন্ন সফল চলচ্চিত্রে তিনি অভিনয় করেন।
বুলক পরবর্তী দশকে আরও সাফল্য অর্জন করেছেন "মিস কনজেনিয়ালিটি" (২০০০) "টু উইক নোটিশ" (২০০২), "ক্র্যাশ" (২০০৪), "দ্য প্রপোসাল" (২০০৯), এবং "দ্য হিট" (২০১৩) চলচ্চিত্রে অভিনয়ের মাধ্যমে। তিনি "দ্য ব্লাইন্ড সাইড" (২০০৯) এ "'লেই অ্যান তুইহী" চরিত্রে অভিনয়ের জন্য শ্রেষ্ঠ অভিনেত্রীর জন্য একাডেমী অ্যাওয়ার্ড এবং সেরা অভিনেত্রীর জন্য গোল্ডেন গ্লোব অ্যাওয়ার্ডে ভূষিত হন এবং গ্র্যাভিটি (২০১৩) চলচ্চিত্রে অভিনয়ের জন্য একই বিভাগে মনোনীত হন। বুলকের সর্বশ্রেষ্ঠ বাণিজ্যিক সাফল্য অর্জন করা চলচ্চিত্র হচ্ছে অ্যানিমেটেড কমেডি চলচ্চিত্র মিনিয়নস (২০১৫), যা বক্স অফিসে বিলিয়ন মার্কিন ডলারেরও বেশি আয় করেছে। ২০০৭ সালে, তিনি হলিউডের সর্বোচ্চ পারিশ্রমিক প্রাপ্ত অভিনেত্রী ছিলেন। তিনি ২০১৩ সালে "পিপল ম্যাগাজিন" "সবচেয়ে সুন্দর নারী" হিসেবে তার নাম ঘোষণা করে।
বুলক তার অভিনয় কর্মজীবন ছাড়াও, প্রযোজনা প্রতিষ্ঠান ফোর্টিস ফিল্মস এরও প্রতিষ্ঠাতা। তিনি কয়েকটি চলচ্চিত্র প্রযোজনা করেছেন যেগুলোতে তিনি অভিনয়ও করেছেন। যার মধ্যে রয়েছে "টু উইক নোটিশ", "" এবং "অল অ্যাবাউট স্টিভ"। তিনি এবিসি সিটিকমের একজন নির্বাহী প্রযোজক ছিলেন, জর্জ লোপেজ, এবং সেগুলো চলাকালীন তিনি কয়েকবার এতে উপস্থিতও হয়েছিলেন।
গ্যারাহনেই জাতীয় উদ্যান

গ্যারাহনেই জাতীয় উদ্যান কানারি দ্বীপপুঞ্জের লা গোমেরা দ্বীপের মধ্য ও উত্তর ভাগে অবস্থিত। ১৯৮১ সালে এটি জাতীয় উদ্যান ঘোষণা করা হয় ও ১৯৮৬ সালে ইউনেস্কো বিশ্ব ঐতিহ্যবাহী স্থান। এটি দ্বীপের ছয়টি পৌরসভার সবকটিতে বিস্তৃত ও এর মোট এলাকা ৪০ বর্গ কিলোমিটার (১৫ বর্গ মাইল)।
উদ্যানটি ১৪৮৭ মিটার (৪৮৬৯ ফিট) উচ্চতায় দ্বীপের সর্বোচ্চ স্থানে অবস্থিত শিলা গঠন গ্যারাহনেই-এর নামে রাখা হয়েছে। সমুদ্রপৃষ্ঠ থেকে ৭৯০-১৪০০ মিটার উচ্চতায় অবস্থিত একটি ছোট মালভূমিও এই উদ্যানটির মধ্যে রয়েছে।
২০১২ সালের আগস্ট মাসে জঙ্গলে একটি আগুন ৭৪৭ হেক্টর (১৮%) এলাকা পুরিয়ে দেয়।